Catarroja recupera serveis de la biblioteca municipal
11 des. 2020

En concret, s'ha hagut de realitzar una renovació dels finestrals de la biblioteca. Els actuals compten amb mesures de seguretat per a evitar despreniments, ja que amb l'actual normativa que obliga a tindre la sala amb les finestres obertes, podrien arribar a produir-se. D'igual manera, s'ha reforçat la neteja i indicat les mesures de distanciament social en tot l'edifici.

“Ens hem d'adaptar a les noves circumstàncies i així hem treballat per a poder recuperar les funcions de la biblioteca. Molts joves ens havien sol·licitat la reobertura per a poder preparar els seus exàmens en un entorn més adequat per a ells i hem buscat la solució arquitectònica per a aconseguir-lo al més prompte possible”, explica Dolors Gimeno, regidora de cultura.